OpenLLM-France/wikimedia huggingface dataset:
# Prokrastinazio

Prokrastinazioa (latinetik datorren hitza, lat. procrastinare: pro aurrera eta crastinus etorkizunari lotutakoa). Atzerapen edo atzerakuntza da eginbeharrekoetan; aintzakotzat hartu behar diren ekintzak edo egoerak konszienteki edo inkonstzienteki atzeratzen ditugunean gertatzen da.
Jarreraren borondatezko nahasmendua edo trastornoa da, ekintza aldaketarekin, minarekin edo estresarekin lortzean datza. Nahasmendu hori psikologikoa, fisikoa edo intelektuala da. Hitza egin gabeko ekintzak sor dezakeen antsietateari aplikatzen zaio, amaitzeko borondaterik ez dagoenean.
Atzeratzen den ekintza modu larrian, kezkagarrian, arriskutsuan, zailean eta aspergarrian har daiteke, hau da, estresgarria izango da, horregatik atzeratzen da sine die, larrialdiak garrantziak baino lehentasun handiagoa izango du.
Nahasmendu psikologikoren baten seinalea izan daiteke edo depresioa edo AGHNaren seinalea (Arreta Galeragatiko eta Hiperaktibitateagatiko Asaldura).

## Ezaugarriak

Prokrastinazioak ekintzak atzeratuz erantzukizunak hartzea saihesten du eta gizakia bere zereginetatik kanpo gelditzen diren eginkizunetan errefuxiatzen da.
Gauzak atzeratzearen ohiturak, nahiz eta frogatuta ez dagoen, kanpoko elementuen menpekotasuna sor dezake, hauen artean, Interneten ibiltzea, liburuak irakurtzea, erosketetara joatea, etengabe jatea edo eguneroko lanean gehiegi murgiltzea.
Osasun arazo hau ez dago beti depresioarekin edo autoestimu baxuarekin lotuta. Gehiegi hobetzeak edo porrotari beldur izateak aitzakiak dira eginkizuna atzeratzeko, adibidez, erabaki bat hartzea itxaroten den dei bati jaramonik ez egitea.

#### Ekintza hau burutzen duten bi gizabanako mota daude:

* Behin behineko prokrastinadoreak, ekintza ez denean sarritan errepikatzen.
* Prokrastinadore kronikoak dira, ordea, jarrera iheskorra etengabea eta errepikatua denean denboran.
Autore batzuek diote gaur egun menpekotasuna erakusten duten jarrerek aldegite nahasmendua bultzatzen dutela. Adibidez telebistari edo ordenagailuei edo eskuko telefonoari dagozkien menpekotasunak. Beste autore batzuk diote menpekotasun hauek ez direla existitzen, hala ere, gaia oso berria da eta asko ikertu behar da oraindik.

## Erreferentziak

* ↑ Goikoetxea, Jakes. «Eginbeharrak, gerotik gerora» Berria (Noiz kontsultatua: 2021-04-12).
* ↑ Irazustabarrena Uranga, Nagore. (2025-01-19). «Prokrastinazioaren artea» Argia (Argia): 41..
* ↑ (Gaztelaniaz) «5 charlas TED sobre la procrastinación: qué es y cómo evitarla» EDUCACIÓN 3.0 2021-05-22 (Noiz kontsultatua: 2021-07-06).

## Ikus, gainera

* Gueroco guero, edo Gueroco luçamendutan ibiltceac, eta arimaren eguitecoac guerocotz utzteac cembat calte eguiten duen Escritura Saindutic, Eliçaco Doctor-etaric, eta liburu devocionozcoëtaric Axular Saraco Errotorac vildua eta arguitara emana.

## Kanpo estekak

* Datuak: Q330104
* Multimedia: Procrastination / Q330104
# Luis Fernando Rodríguez

Luis Fernando Rodríguez Astigarraga (Elgoibar, Gipuzkoa, 1964ko apirilaren 9a) euskal herritar futbolari ohia da. Atzelari lanetan aritzen zen. 8 urtez aritu zen Eibarrren, 215 partida jokatuz.

## Kirol ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 2.B | 1982/83 | 16 | 0 | - | - | - | - | - | - | - | - | - | - | 16 | 0 |
| Sanse | 2.B | 1983/84 | 25 | 0 | - | - | - | - | - | - | - | - | - | - | 25 | 0 |
| Sanse | 2.B | 1984/85 | 16 | 1 | - | - | - | - | - | - | - | - | - | - | 16 | 1 |
| Sanse | Denera | Denera | 57 | 1 | - | - | - | - | - | - | - | - | - | - | 57 | 1 |
| Real Sociedad | 1. | 1984/85 | 1 | 0 | 0 | 0 | - | - | - | - | - | - | - | - | 1 | 0 |
| Real Sociedad | Denera | Denera | 1 | 0 | 0 | 0 | - | - | - | - | - | - | - | - | 1 | 0 |
| Sanse | 2.B | 1985/86 | 10 | 0 | - | - | - | - | - | - | - | - | - | - | 10 | 0 |
| Sanse | Denera | Denera | 10 | 0 | - | - | - | - | - | - | - | - | - | - | 10 | 0 |
| Alcoyano | 2.B | 1986/87 | 15 | 1 | 2 | 0 | - | - | - | - | - | - | - | - | 17 | 1 |
| Alcoyano | Denera | Denera | 15 | 1 | 2 | 0 | - | - | - | - | - | - | - | - | 17 | 1 |
| Eibar | 2.B | 1987/88 | 29 | 1 | 3 | 0 | - | - | - | - | - | - | - | - | 32 | 1 |
| Eibar | 2. | 1988/89 | 29 | 0 | 3 | 0 | - | - | - | - | - | - | - | - | 32 | 0 |
| Eibar | 2. | 1989/90 | 36 | 1 | 2 | 0 | - | - | - | - | - | - | - | - | 38 | 1 |
| Eibar | 2. | 1990/91 | 20 | 1 | 2 | 0 | - | - | - | - | - | - | - | - | 22 | 1 |
| Eibar | 2. | 1991/92 | 38 | 0 | 3 | 0 | - | - | - | - | - | - | - | - | 41 | 0 |
| Eibar | 2. | 1992/93 | 26 | 1 | 1 | 0 | - | - | - | - | - | - | - | - | 27 | 1 |
| Eibar | 2. | 1993/94 | 9 | 0 | 2 | 0 | - | - | - | - | - | - | - | - | 11 | 0 |
| Eibar | 2. | 1994/95 | 11 | 0 | 1 | 0 | - | - | - | - | - | - | - | - | 12 | 0 |
| Eibar | Denera | Denera | 198 | 4 | 19 | 0 | - | - | - | - | - | - | - | - | 217 | 4 |
| Ibilbide osoan | Ibilbide osoan | Ibilbide osoan | 281 | 6 | 19 | 0 | - | - | - | - | - | - | - | - | 300 | 50 |

## Kanpo estekak

* (Gaztelaniaz) Jokalariaren informazioa Errealaren webgunean
* Fitxa
* Datuak: Q16880182
# Bixente Oiartzabal

Bixente Oyarzabal Odriozola (Azpeitia, Gipuzkoa, 1964ko abuztuaren 14a) euskal herritar futbolari ohia da. Erdilari lanetan aritzen zen. 11 urtez aritu zen Eibarrren, 350 partida jokatuz.

## Kirol ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Anaitasuna | 3. | 1988/89 | - | - | - | - | - | - | - | - | - | - | - | - | - | - |
| Anaitasuna | Denera | Denera | - | - | - | - | - | - | - | - | - | - | - | - | - | - |
| Eibar | 2. | 1989/90 | 36 | 4 | 2 | 0 | - | - | - | - | - | - | - | - | 38 | 4 |
| Eibar | 2. | 1990/91 | 32 | 1 | 2 | 1 | - | - | - | - | - | - | - | - | 34 | 2 |
| Eibar | 2. | 1991/92 | 10 | 0 | 2 | 0 | - | - | - | - | - | - | - | - | 12 | 0 |
| Eibar | 2. | 1992/93 | 28 | 3 | 1 | 0 | - | - | - | - | - | - | - | - | 29 | 3 |
| Eibar | 2. | 1993/94 | 33 | 5 | 3 | 1 | - | - | - | - | - | - | - | - | 36 | 6 |
| Eibar | 2. | 1994/95 | 35 | 4 | 1 | 0 | - | - | - | - | - | - | - | - | 36 | 4 |
| Eibar | 2. | 1995/96 | 33 | 3 | 4 | 1 | - | - | - | - | - | - | - | - | 37 | 4 |
| Eibar | 2. | 1996/97 | 34 | 2 | 1 | 0 | - | - | - | - | - | - | - | - | 35 | 2 |
| Eibar | 2. | 1997/98 | 26 | 1 | 4 | 0 | - | - | - | - | - | - | - | - | 30 | 1 |
| Eibar | 2. | 1998/99 | 39 | 5 | 2 | 0 | - | - | - | - | - | - | - | - | 42 | 5 |
| Eibar | 2. | 1999/00 | 18 | 0 | 4 | 1 | - | - | - | - | | | - | - | 22 | 1 |
| Eibar | Denera | Denera | 324 | 28 | 26 | 4 | - | - | - | - | - | - | - | - | 350 | 32 |
| Lagun Onak | 3. | 2000/01 | - | - | - | - | - | - | - | - | | | - | - | - | - |
| Lagun Onak | Denera | Denera | - | - | - | - | - | - | - | - | | | - | - | - | - |
| Ibilbide osoan | Ibilbide osoan | Ibilbide osoan | 324 | 28 | 26 | 4 | - | - | - | - | - | - | - | - | 350 | 32 |

## Erreferentziak

* ↑ Abizena Oyarzabal idaztea, euskal herritar horren aukera pertsonala da. Izan ere, Euskaltzaindiak, euskara baturako, Oiartzabal onartu du deitura horren grafiatzat. Ikus Euskal Onomastikaren Datutegia

## Kanpo estekak

* Fitxa
* Datuak: Q16880177
# Duat

Duat (Tuat, Akert, Amenthes edo Neter-khertet ere deitua) egiptoar mitologiako Behe Mundua zen, Osirisen epaiketa-tokia: hor, hilaren izpirituak noraezean ibili behar zuen, izaki gaizto eta beste arrisku batzuk saihestuz, Hilen Liburuan deskribatzen den bezala; hainbat atetatik igaro behar zuen, bidaiaren hainbat etapatan, Ateen Liburuan deskribatuak.

## Mundu zerutiar bat: Dat

Piramideen testuek, Egiptoko Antzinako Inperioan grabatuak, Dat izena ematen diote eta Lurraren gainean dagoen mundu zerutiar gisa agertzen da. Haren gainean, Raren erresuma zerutiarra dago: hara faraoi hila bakarrik hel zitekeen. Horusek gobernatzen zuen, izaera zerutiarreko belatz jainkoak. Anubis "Sartaldekoak" izenaz izendatutako gizakien izpirituen nagusi da, Piramideetako testuetan, hil ondoren, beheragoko zeru horretara joaten ziren. Bertan, oraindik erabat puruak ez ziren izpirituak zeuden. Orion konstelazioa hantxe kokatzen zuten.
Piramideetako testuek adierazten dutenez, mundu zerutiarrean purifikazio toki batzuk zeuden ur masa itzelekin; urrutiago zegoen, antza, Raren erresuma zerutiarra eta are urrutiago, Nuneko sakonune ulergaitzak.

## Sinesmen aldaketaren ondorioz, zerua Behe Munduan: Duat

Sinesmenek eboluzionatu zutenean, Osiris Duateko jauna bilakatu zen: garai hartantxe kokatu zen beheko zeru hura Behe Munduan, beheko zeru bat, lurraren azpian. Egiptoko Inperio Berrian, jada pentsatzen zen Duat lurraren azpiko behe mundua zela, lurrazpian kokatua: handik, Ra eguzki jainkoak mendebaldetik ekialdera bidaiatzen zuen gauean zehar. Antzinako egiptoarrek eguna 24 ordutan banatzen zuten, hamabi eguzki argiaren zatian, Rak zerua bere eguneko txalupan igarotzen zuena, eta beste hamabi gauean, Harantzagoko Munduari zegozkionak, Rak gaueko txalupan Duateko lurralde ilunak igarotzen zituenean, eta bertan, egunero, Apepen aurka borrokatzen zen.
Halaber, egiptoarren izpirituak haraxe haraxe joaten ziren hil ondoren. Duaten egitura eta hilen izpirituek jasan beharreko arriskuak Ateen Liburuan eta Hilen Liburuan deskribatzen dira.
Duat mundu konplexua izanik, toki misteriotsu eta jeinu onuragarriz eta kaltegarriz beteta, Inperio Berritik aurrera, Amduateko Liburua idatzi zen: hango geografia eta izakiak azaltzen ziren, gidaliburutzat erabiltzeko.

## Kanpo estekak

* (Gaztelaniaz) Sakratua denaren ikur eta zeinuak. Egiptologia.org
* (Gaztelaniaz) Piramideen testuak Egiptologia.org
* Datuak: Q871389
* Multimedia: Duat / Q871389
# The Cure

The Cure Ingalaterrako rock musika taldea da, 1976an Crawleyen, Sussexen, eratua. Robert Smith abeslari eta kantugilea handik honakora ibilbide osoa bizi izan duen bakarra da, eta asko dira formazioan aritututako musikariak. Ezaguna da Smithen itxura: ile luze nahasi-harrotua, aurpegi zurbila, ezpain pintatuak, gehienetan beltzez jantzita... Haien lehen disko Three Imaginary Boys (1979) ateratakoan, punkaren ostean Erresuma Batuan sortutako post-punk eta New Wave ildoetako adibidetzat jo zuten. 1980ko hamarkadako lehen urteetan estilo iluna areagotu zuten eta rock gotikoaren tankera hartzen hasi ziren. Pornography lana (1982) sortzearekin batera, aldaketa erakutsi zuten; une hartan, bandaren etorkizuna ez zen oso argia eta, itxuraz, Smith aurreko urteetako norabidea aldatzeko prest zegoen, bestela lan egiteko, alegia. Horren adibidea disko hartako Let's Go to Bed kanta eta singlea da, pop kutsu nabarikoa. Hamarkada hartan, taldearen arrakasta handia izan zen, batik bat Ameriketako Estatu Batuetan, eta Just Like Heaven, Lovesong edo Friday I'm in Love kantak nonahi entzun ziren. Hurrengo urteetan, taldeak etengabe jardun du lanean eta jarraitzaile andana ditu. 2004an bildutako datuen arabera, denera 27 milioi disko saldu dituzte. Hamahiru estudio-lan grabatu dituzte, berrogei bat single eta hainbat bilduma.

## Diskografia
### Estudioko lanak

* Three Imaginary Boys (1979)
* Seventeen Seconds (1980)
* Faith (1981)
* Pornography (1982)
* The Top (1984)
* The Head on the Door (1985)
* Kiss Me, Kiss Me, Kiss Me (1987)
* Disintegration (1989)
* Wish (1992)
* Wild Mood Swings (1996)
* Bloodflowers (2000)
* The Cure (2004)
* 4:13 Dream (2008)
* Songs of a Lost World (2024)

## Abestiak

* Friday I'm In Love

## Erreferentziak

* ↑ Lee, Steve. (2004-07-08). The Cure taldearekin solasean. ManchesterEveningNews.co.uk.

## Bibliografia

* Apter, Jeff. (2006). Never Enough: The Story of the Cure. Omnibus Press. ISBN 1-84449-827-1
* The Cure: Songwords 1978–1989 S. Hopkins, Robert Smith eta T. Foo (1989) Omnibus Press ISBN 0-7119-1951-8
* Dave Thompson (2005eko urria). In Between Days: An Armchair Guide To The Cure , Helter Skelter Publishing ISBN 1-905139-00-4
* The Cure - Greatest Hits(2002ko maiatza, 20 kanta onen partiturak eta letrak), Hal Leonard Corporation ISBN 0-634-04667-5

## Kanpo estekak

* Taldearen ataria
* Taldearen kontzertuen berri jakiteko
# Kuala Lumpurko dorrea

Kuala Lumpurko dorrea edo KL dorrea, malaieraz Menara Kuala Lumpur, Malaiako Kuala Lumpur hiriburuan dagoen dorre bat da, telekomunikaziorako erabiltzen dena. Goialdean antena bat du.
1995ean eraiki zen eta 421 metroko garaiera du.
* Datuak: Q745016
* Multimedia: Kuala Lumpur Tower / Q745016
# Friday Im In Love

Friday I'm In Love (euskaraz, Ostirala maitemindurik nago) The Cure ingeles musika taldearen abesti bat da, 1992n Wish diskoan plazaratua.

## Kanpo estekak

* Friday I'm In Love abestia entzungai (Ingelesez)
* Datuak: Q2704285
# Sapporo TV dorrea

Sapporo TV Dorrea (japonieraz: さっぽろテレビ塔, Sapporo Terebi-tō) Sapporoko telebistaren dorrea da, Odori parkean dagoena.

## Historia

Tokioko Dorrea diseinatu zuen Tachū Naitō arkitekto beraren eraikina da, eta itxura oso antzekoa dute. 1957an eraiki zen eta 170 milioi yeneko kostua izan zuen.1961ean erloju digitalak ezarri zitzaizkion.
Hainbat aldiz izan da konpondua eta berriztatua, 1998, 2002 eta 2006an azken aldiak. 2006an argia igortzen duten diodoak gehitu zitzizkion.

## Egitura

Goian obserbatorioa dauka 90 metrotako altueran eta bertatik Odori parkearen eta Ōkura mendiaren ikuspegi itzela dago.
Lehen solairuan informazio zentrua dago eta bigarren eta hirugarren solairuetan denda eta jatetxeak daude.

## Iruditegia

* Sapporo TV dorrea.
* Odori parkean.
* Dorrea gauez.
* Dorrearen gainetik Odori parkearen ikuspegia.
* Ikuspegia gauez.

## Kanpo estekak

* (Japonieraz)(Ingelesez) Webgune ofiziala
* Datuak: Q1063319
* Multimedia: Sapporo TV Tower / Q1063319
# Osiris

Osiris (egiptoeraz: Asar, Aser, Ausar, Ausir, Wesir, Usir, Usire edo Ausare) egiptoar mitologiako jainko baten grezierazko izena da. Berpizkundearen jainkoa, emankortasun eta Niloren berritzearen ikurra zen; nekazaritzaren jainkoa, egiptoar mitologiaren hildakoen auzitegia zuzentzen zuen. Aita Geb eta ama Nut zituen. Antzinako Egipton Necher aa ("jainko nagusia") Neb Abdyu ("Abidosko jauna"), Neb Dyedu "Dyeduko jauna") edo Unenefer ("perfektua izaten segitzen duena") tituluak zituen.
Egiptoko mitologiaren arabera, nekazaritzaren eta erlijioaren asmatzailea izan zen, eta haren erregealdia onuragarria eta zibilizatzailea izan zen. Nilon itota hil zen, Set anaia gazteenak antolatutako konspirazio batean. Haren gorputza zatituta egon arren, arreba Neftisen eta emazte Isisen botere magikoak bizitzara itzuli zuen. Osirisen martiriak harantzagoko mundua konkistatzeko balio izan zion: bertako Maateko legeen epaile subirano eta goren bihurtu zen.
Egiptoko Inperio Ertainean, Abidoseko hiria Osiris jainkoaren hiri bihurtu zen: fededun asko erakarri zituen, betierekotasunaren bila. Hiri horren ospea Urteberriko jaietan eta erlikia sakratu baten jabetzan, jainkoaren buruan, oinarritzen zen.
K.a. lehen milurtekoan, jainko eta arimen epaile izateari eutsi zion. Hala ere, Niloko ur-goraldiekin zuten lotura eta, horregatik, emankortasunaren jainko gisa, protagonismoa hartu zuten, eta, horrela, populazio nilotikoaren artean ospea handitu zuten. Menfisen bizi ziren greziar kolonoek K. a. IV. mendean hartu zuten gurtza. Agintari lagidoek beren hiriburu Alexandrian sartu zuten gurtza hori, Serapis bezala, greko-egiptoar jainko sinkretikoa. Erromatarrek Egipto konkistatu ondoren, Osiris eta Isis Erromara eta bere inperiora esportatu ziren, eta bertan, gorabeherak izan zituzten IV. mendera arte. Tesalonikako Ediktuak paganismoa debekatu ondoren kristautasunak azkenean lekuz aldatu zituenean.
Osirisen lehen antzezpenak K. a. XXV. mendekoak dira. K. a. VI. mendera arte iraun zuen haren gurtzak. File uharteko Isisen tenplua, Egiptoko azkena, 530. urtearen inguruan itxi zutenean Justiniano enperadorearen aginduz.

## Ikonografia

Osiris ia beti momifikatuta zegoen: aurpegi berde edo beltza zuen, atef koroa, makila (heqa) eta zigorra (mayal edo nebeh) edo Uas zetroa zituen. Noizbehinka, arrain itxura zuen.

## Mitologia

Osiris bera Isis eta Horusek osatutako hirukoaren buruzagia izan zen. Errege mitikoa, Egiptoko sortzailea, gizakiei zibilizazioa, legeak, nekazaritza eta jainkoak gurtzea irakatsi zizkien. Gizaki moduan hil ondoren, Thoti esker hilezkor bilakatu zen. Harrezkero Duaten, 42 jainko-epailerekin (nomo bakoitzak bat zuen) batera, hildakoak epaitzeari ekin zion.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ La civilización egipcia. Mitos y leyendas
* ↑ La Historia de Osiris.
* ↑ M. Collier y B. Manley, Introducción a los jeroglíficos egipcios, Alianza Editorial, p. 68.

## Ikus, gainera

* Isis
* Horus

## Kanpo estekak

* Datuak: Q46491
* Multimedia: Osiris / Q46491
# José María Luluaga

José María Luluaga Altuna (Lizartza, Gipuzkoa, 1962ko apirilaren 16a) euskal herritar entrenatzaile eta futbolari ohia da. Erdilari lanetan aritzen zen. 11 urtez aritu zen Eibarrren, 400 partida baino gehiago jokatuz.

## Kirol ibilbidea
### Jokalari

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Tolosa | 3. | 1978/79 | 1 | 0 | - | - | - | - | - | - | - | - | - | - | 1 | 0 |
| Tolosa | 3. | 1979/80 | 13 | 0 | 2 | 0 | - | - | - | - | - | - | - | - | 15 | 0 |
| Tolosa | 3. | 1980/81 | 30 | 0 | - | - | - | - | - | - | - | - | - | - | 30 | 0 |
| Tolosa | 3. | 1981/82 | 37 | 5 | - | - | - | - | - | - | - | - | - | - | 37 | 5 |
| Tolosa | 3. | 1982/83 | 0 | 0 | - | - | - | - | - | - | - | - | - | - | 0 | 0 |
| Tolosa | Denera | Denera | 81 | 5 | 2 | 0 | - | - | - | - | - | - | - | - | 83 | 5 |
| Eibar | 3. | 1983/84 | 33 | 3 | 3 | 0 | - | - | - | - | - | - | - | - | 36 | 3 |
| Eibar | 3. | 1984/85 | 35 | 3 | 2 | 0 | - | - | - | - | - | - | - | - | 37 | 3 |
| Eibar | 3. | 1985/86 | 23 | 6 | 3 | 1 | - | - | - | - | - | - | - | - | 26 | 7 |
| Eibar | 2.B | 1986/87 | 37 | 5 | 3 | 1 | - | - | - | - | - | - | - | - | 40 | 6 |
| Eibar | 2.B | 1987/88 | 35 | 8 | 5 | 0 | - | - | - | - | - | - | - | - | 40 | 8 |
| Eibar | 2. | 1988/89 | 36 | 8 | 4 | 2 | - | - | - | - | - | - | - | - | 40 | 10 |
| Eibar | 2. | 1989/90 | 33 | 8 | 1 | 0 | - | - | - | - | - | - | - | - | 34 | 8 |
| Eibar | 2. | 1990/91 | 38 | 7 | 2 | 0 | - | - | - | - | - | - | - | - | 40 | 7 |
| Eibar | 2. | 1991/92 | 38 | 7 | 4 | 1 | - | - | - | - | - | - | - | - | 42 | 8 |
| Eibar | 2. | 1992/93 | 29 | 6 | 1 | 0 | - | - | - | - | - | - | - | - | 30 | 6 |
| Eibar | 2. | 1993/94 | 36 | 6 | 4 | 0 | - | - | - | - | - | - | - | - | 40 | 6 |
| Eibar | Denera | Denera | 373 | 67 | 32 | 5 | - | - | - | - | - | - | - | - | 405 | 72 |
| Ibilbide osoan | Ibilbide osoan | Ibilbide osoan | 454 | 72 | 34 | 5 | - | - | - | - | - | - | - | - | 488 | 77 |

### Entrenatzaile

* Tolosa

## Kanpo estekak

* Datuak: Q5942158
# Sofía Eastman

Sofia Francisca del Carmen Eastman Cox, ezaguna Sofia Eastman de Huneeus izenez ere (Valparaiso, Txile, 1872ko urtarrilaren 27a – Ibidem, 1944ko abuztuaren 26a) txiletar idazle feminista eta socialitea izan zen.

## Bizitza

Sortzez Sofia Francisca del Carmen Eastman Cox da. Txileko Valparaiso hirian jaio zen 1872an. Tomas Eastman Quiroga eta Sofia Cox Bustillosen alaba izan zen.
1915ean, beste emakume batzuekin batera, Círculo de Lectura de Señoras elkartearen sortzaileetako bat izan zen. Elkarte hori Txileko lehen emakume-taldeetako bat izan zen, eta elkarte horretako presidentea ere izan zen. Letrak eta arteak sustatu eta landu zituen, harreraren eta ekoizpenaren ikuspegitik, eta emakumeek jasotako hezkuntzaren kalitatea hobetu zuen.
Txileko Emakumeen Gurutze Gorriko presidentea izan zen 1918 eta 1921 artean, eta ongintzarako eta kudeaketarako erakunde nagusietako bat izan zen.
XX. mende hasieran batez ere egunkari eta aldizkarietan idatzi zuen. Bere poema batzuk hainbat antologiatan agertu ziren, Amalia Errázuriz de Subercaseaux izenburukoan esaterako.
Autore batzuen iritziz, feminismo aristokratikoaren barruan koka daiteke bere lana, eta horien artean beste idazle batzuk ere badaude, hala nola Ines Echeverría Bello, María Mercedes Vial, Teresa Wilms Montt, Mariana Cox Méndez eta Luisa Lynch.

## Lana

* Memoria de la Cruz Roja de Mujeres de Chile (1922).

### Antologiak

* Amalia Errázuriz de Subercaseaux (1946).

## Erreferentziak

* 1 2 Sofía Francisca del Carmen Eastman Cox. .
* ↑ «Sofía Eastman de Huneeus, segunda presidenta de la Cruz Roja, 1918-1921 - Memoria Chilena» Memoria Chilena: Portal.
* ↑ (Gaztelaniaz) «Sofía Eastman de Huneeus, segunda presidenta de la Cruz Roja, 1918-1921 - Memoria Chilena» Memoria Chilena: Portal (Noiz kontsultatua: 2025-01-18).
* ↑ [https://www.memoriachilena.gob.cl/archivos2/pdfs/MC0004063.pdf Con la Presidenta del “Círculo de Lectug” de señoras, la“ sefiara Sofía Eastman.-de H neeus _. ].
* ↑ «About: Sofía Eastman» dbpedia.org (Noiz kontsultatua: 2025-01-18).
* ↑ «Con la Presidenta del "Círculo de lecturas de señoras, la señora Sofía Eastman de Huneeus» Familia página 3 Octubre 1915.

## Kanpo estekak

* Datuak: Q10906633
* Multimedia: Sofía Eastman / Q10906633